Document ID: 31997R0060

ΚΑΝΟΝΙΣΜΟΣ (ΕΚ) αριθ. 60/97 ΤΗΣ ΕΠΙΤΡΟΠΗΣ της 16ης Ιανουαρίου 1997 για τροποποίηση του κανονισμού (ΕΟΚ) αριθ. 1859/82 περί επιλογής των λογιστικών εκμεταλλεύσεων με σκοπό τη διαπίστωση των εισοδημάτων στις γεωργικές εκμεταλλεύσεις
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό αριθ. 79/65/ΕΟΚ του Συμβουλίου, της 15ης Ιουνίου 1965, περί δημιουργίας δικτύου γεωργικής λογιστικής πληροφορήσεως επί των εισοδημάτων και της οικονομίας των γεωργικών εκμεταλλεύσεων στην Ευρωπαϊκή Οικονομική Κοινότητα (1), όπως τροποποιήθηκε τελευταία από τον κανονισμό (ΕΚ) αριθ. 2801/95 (2), και ιδίως το άρθρο 4 παράγραφος 4 και το άρθρο 6 παράγραφος 2,
Εκτιμώντας:
ότι το άρθρο 3 του κανονισμού (ΕΟΚ) αριθ. 1859/82 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 1381/96 (4), καθορίζει τον αριθμό των λογιστικών εκμεταλλεύσεων που πρέπει να επιλεγούν ανά περιφέρεια κατά τις διάφορες λογιστικές χρήσεις 7 ότι για να καλυφθεί πληρέστερα το πεδίο παρατήρησης όσον αφορά τις γεωργικές εκμεταλλεύσεις της Ιταλίας και της Φινλανδίας, πρέπει να καθορισθεί, για τα προαναφερθέντα κράτη μέλη, ο αριθμός των λογιστικών εκμεταλλεύσεων που πρέπει να επιλεγούν ανά περιφέρεια κατά τη διάρκεια των λογιστικών χρήσεων 1997 και επόμενα 7 ότι πρέπει, επομένως, να τροποποιηθεί το παράρτημα Ι του κανονισμού (ΕΟΚ) αριθ. 1859/82 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της κοινοτικής επιτροπής του δικτύου γεωργικής λογιστικής πληροφόρησης,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Οι σχετικοί με την Ιταλία και την Φινλανδία πίνακες του παραρτήματος Ι του κανονισμού (ΕΟΚ) αριθ. 1859/82 αντικαθίστανται από τους πίνακες που έχουν επισυναφθεί στον παρόντα κανονισμό.
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από τη λογιστική χρήση 1997.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 16 Ιανουαρίου 1997.

Labels: 18
19
6